AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai

1. Parengto tarybos sprendimo projekto tikslai ir uždaviniai:

Parengto sprendimo projekto tikslas - perduoti Molėtų rajono savivaldybės administracijai savivaldybės savarankiškųjų funkcijų įgyvendinimui Savivaldybei nuosavybės teise priklausantį ir šiuo metu Molėtų r. kūno kultūros ir sporto centro (toliau – Molėtų KKSC) patikėjimo teise valdomą nekilnojamąjį turtą: 1309,61 kv. m lauko teniso aikštelę, 231,0 kv. m meksikietiško teniso aikštelę, 231,0 kv. m meksikietiško teniso aikštelę, 915,56 kv. m ploto pėsčiųjų taką, 125,78 kv. m ploto pėsčiųjų taką, esančius Molėtai, Ąžuolų g. 10, patikėjimo teise valdyti, naudoti ir disponuoti juo.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Vadovaujantis 2023 m. spalio 5 d. Partnerystės (koncesijos) sutartimi Nr. A14-349 „Dėl projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ 1 punkte nurodytas nekilnojamasis turtas bus perduotas UAB Molėtų baseinui pagal turto nuomos sutartį. Siekiant užtikrinti pagal Koncesijos sutartį išnuomojamo turto administravimą, visas nuomojamas turtas bus apskaitytas Molėtų rajono savivaldybės administracijos turto apskaitoje.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Vykdydama 2023 m. spalio 5 d. Partnerystės (koncesijos) sutartį Nr. A14-349 „Dėl projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“, Savivaldybė išnuomos UAB Molėtų baseinui Savivaldybei nuosavybės teise priklausantį ir šiuo metu Molėtų KKSC patikėjimo teise valdomą ir veiklai nenaudojamą turtą, esantį Molėtai, Ąžuolų g. 10.

 Molėtų rajono savivaldybės administracijos turto apskaitoje apskaitytas visas turtas, kuris buvo sukurtas įgyvendinant projektą „Molėtų kūno kultūros ir sporto centro pastato (8.14), Ąžuolų g. 10, Molėtai, rekonstravimo, pristatant baseino korpusą, projektas“. Dalis inžinerinių statinių, kurie buvo pastatyti anksčiau, šiuo metu apskaityti Molėtų KKSC turto apskaitoje. Kad būtų tinkamai vykdomas išnuomoto turto administravimas, turtas perduodamas į vieną apskaitą.